Чарлз Симик
Селски панаир

Превод от английски: Леда Милева, —

chitanka.info

Ако не си видял шесткракото куче,

няма значение.

Ние го видяхме, то си лежеше в ъгъла.

Колкото за излишните крака,

човек лесно свикваше с тях.

И си мислеше за други неща.

Като например защо сме на панаира

в такава тъмна и студена нощ.

После пазачът хвърли пръчка

и кучето хукна след нея

на четири крака, другите два се мятаха отзад,

а една девойка се заля от смях.

Тя беше пияна, както и мъжът,

който я целуваше по шията.

Кучето взе пръчката, след това погледна към нас.

И това беше цялото шоу.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.